Mamy Baby

Mkuwe Isale (anajulikana kama Mamy Baby; amezaliwa Tabora, Novemba 12, 1989) ni mtangazaji wa redio na mwanahabari kutoka Tanzania.      

Isale alizaliwa kwenye familia ya kichifu ya Wanyamwezi, Fundikira.   Alianza elimu yake rasmi katika Shule ya Msingi Isike na baadaye akajiunga na Shule ya Sekondari ya Kazima. Akiongozwa na shauku ya mawasiliano na kusimulia hadithi, aliamua kusoma uandishi wa habari, na kupata Diploma ya Juu kutoka Chuo cha Royal cha Uandishi wa Habari. Msingi huu wa taaluma yake katika media ndio chanzo cha  kazi yake katika vyombo vya habari na zaidi.. 

 Maisha ya binafsi 
Mnamo Desemba 30, 2022, Mamy Baby alisherehekea tukio muhimu katika maisha yake binafsi kwa kufunga ndoa na Dk. Hassan Abbas, aliyekuwa Katibu Mkuu wa Wizara ya Habari, Utamaduni, Sanaa na Michezo nchini Tanzania .    Dk Hassan Abbas kwa sasa ni Katibu Mkuu wa Wizara ya Maliasili na Utalii nchini Tanzania.   

 Kazi 
Kazi ya Mamy Baby katika vyombo vya habari ilianza mwaka 2009 mjini Arusha, ambapo alifanya kazi katika Mambo Jambo (MJ FM). Shauku yake ya redio ilimpelekea kujiunga na Radio 5, ambapo alifanya kazi kuanzia mwaka 2011 hadi 2013. Mnamo mwaka 2013, alijiunga na East Africa Radio, ambapo alihost kipindi cha The Cruise pamoja na Sam Misago na DJ Sinyorita hadi mwaka 2015.

Mnamo mwaka 2016, Mamy Baby alihamia Clouds FM, ambapo alikua sehemu ya timu ya XXL, kipindi bora cha burudani katika kituo hicho. Pamoja na B Dozen, Adam Mchomvu na KenedyTheRemedy,  alendelea kujenga sifa yake kama mmoja wa sauti zinazotambulika zaidi katika redio ya burudani nchini Tanzania.

 Mchango na Ushawishi 
Clouds FM, Mamy Baby amekuwa na mchango mkubwa katika kuutangaza muziki na utamaduni wa Kitanzania. Mamy anaendelea kuleta mabadiliko kupitia DADA HOOD, mpango wake unaojitolea kuwatia moyo na kuwaelekeza wasichana Vijana.    

 Marejeo 

Jamii:Watangazaji wa Tanzania
Jamii:Wanawake wa Tanzania